བུད་མེད་ཨེམ་རྗེ་ཐད་ཨ་མ་བློ་བཟང་མཆོག་ལ་སྨན་བཅོས་ཀྱི་ལག་རྩལ་དང་སྨན་བཅོས་ཀྱི་ཀུན་སྤྱོད་འཛོམས་པའི་ཐོག་གསོ་བ་རིག་པའི་ཤེས་བྱ་ཕུན་སུམ་ཚོགས་པ་ཞིག་ལྡན་པས།བཙན་བྱོལ་བོད་མིའི་ཁྲོད་ཀྱི་ནད་མནར་བ་དག་གི་སྡུག་བསྔལ་ཇེ་ཡང་དུ་གཏོང་ཐུབ་ཡོད་པར་མ་ཟད།རྒྱ་གར་གྱི་དྲག་བསྐྱེད་མེད་པའི་ནད་པ་མི་ཉུང་བ་ཞིག་ལ་བདེ་ཐང་སླར་གསོ་བྱེད་ཐུབ་ཡོད་པར་བརྟེན་ནས་རྒྱ་གར་མི་དམངས་ཀྱིས་ཁོ་མོར་དགའ་ཞེན་བརྩི་བཀུར་དང༌།བོད་ཀྱི་གསོ་བ་རིག་པར་ཡིད་ཆེས་དང་དོ་སྣང་སླེབས་ཐུབ་ཡོད་འདུགལྷ་རྗེ་ཟླ་སྒྲོན་མཆོག་ནི་བོད་ཀྱི་གསོ་བ་རིག་པའི་རིགས་གཅིག་རྐང་འཛིན་མཁས་པ་ཞིག་ཡིན་ཞིང༌།ལོ་ངོ་ཉི་ཤུ་ལྷག་གི་སྨན་པའི་མི་ཚེ་ཁྲོད་ཧུར་ཐག་གིས་དཀའ་ལས་བརྒྱབ་པར་བརྟེན་ནས་སྨན་པ་བཀའ་བཅུ་བ་དང་སྨན་རམས་པ་སོགས་ཀྱི་གྲུབ་འབྲས་ལེགས་མོས་དཔྱད་ཞིབ་རིམ་ཐོན་གྲུབ་ཡོད་པ་དང༌།ཁོ་མོས་མི་སྣ་ཁྱད་པར་ཅན་གསུམ་གྱི་བདེ་ཐང་ལ་བརྟག་དཔྱད་བྱེད་མྱོང་སྟེ།གཅིགཕྱི་ལོ་༡༩༨༠ལོར་རྒྱལ་ཡུམ་ཆེན་མོའི་བདེ་ཐང་ལ་བརྟག་དཔྱད་བྱེད་མྱོང་བ་དང་ཁོ་མོས་སྨྱུག་ཐོགས་པར་བཤད་དོན།རྒྱལ་ཡུམ་ཆེན་མོའི་བྱམས་བརྩེ་དང་གསུང་སྐད་དྲོན་མོ་དེང་ཡང་རྣ་འགྲམ་དུ་ཡལ་བ་མི་འདུགགཉིས།ཕྱི་ལོ་༡༩༩༠ལོར་རཱ་ཤི་ཡ་རྒྱལ་ཁབ་ནང་འཚམས་འདྲི་བསྐྱངས་སྐབས།རཱ་ཤི་ཡའི་སྲིད་འཛིན་ལ་སྐུ་བསྙུང་བཞེས་ཡོད་པར་འཕྲད་ནས་བརྟག་དཔྱད་དང་སྨན་བཅོས་བྱས་པས།དེའི་རྗེས་སྐུ་སྒེར་ཡིག་ཚང་ལ་ཁོ་མོར་ཐུགས་རྗེ་ཆེའི་ལེགས་གསོལ་འཚམས་འཕྲིན་ཞིག་ཀྱང་བཏང་འདུགགསུམ།སྐབས་འདིར་གཟི་བརྗིད་ཀྱིས་ཁོ་མོ་འཚོ་བྱེད་སློབ་དཔོན་ལ་བསྐོ་བཞག་གནང་པས།བོད་ཀྱི་ལོ་རྒྱུས་སྒང་གི་གོང་ས་མཆོག་གི་བླ་སྨན་བུད་མེད་ཐོག་མ་དེ་ཆགས་ཡོད།བུད་མེད་ཨེམ་རྗེ་འདི་དག་བྱུང་པར་བརྟེན་ནས་༼བུད་མེད་དང་ཁྱི་གཉིས་སྨན་སྦྱོར་གྱི་ཐག་ཉེ་སར་འགྲོ་མི་ཆོག་༽པའི་སྔར་སྲོལ་ལ་འགྱུར་བ་གཏོང་ཐུབ་ཡོད་པར་སྙམ།